recursal/SuperWikiNEXT-32B huggingface dataset:
**מכבי רעננה** היא קבוצת כדורסל נשים ישראלית מהעיר רעננה, המתמודדת בליגת העל בכדורסל נשים. הקבוצה מארחת את משחקי הבית שלה באולם **היכל הספורט אביב** ברעננה. בעבר (2004-2012) הקבוצה הייתה מאוחדת עם 
בנות הרצליה.

היסטוריה
--------

קבוצת כדורסל הנשים הוקמה בשנות ה-80. בשנות ה-90 התחזקה הקבוצה, ובתחילת שנות ה-2000 לקחה הקבוצה 2 גביעי מדינה רצופים (בעונות 1999/2000 ו-2000/2001).

מכבי רעננה התאחדה באוגוסט 2004 עם קבוצת בנות הרצליה.

הקבוצה המאוחדת נקראה בתחילה **בנות רעננה הרצליה** ובהמשך השם הוחלף והקבוצה נקראה **בנות השרון**, בדיוק כמו במקרה של קבוצת הגברים שגם היא נוצרה מאיחוד של הערים רעננה והרצליה ונקראה בני השרון. 

בסיום עונת 2011/12 פורק האיחוד, הרצליה קבלה קבוצה אחת מהאיחוד בליגה הלאומית ושינתה את שמה חזרה ל"**בנות הרצליה**" ומכבי רעננה התפצלה גם היא חזרה ונשרה לליגה הלאומית. בשנים שלאחר מכן לא הצליחה הקבוצה להתרומם ולהעפיל לליגת העל, עד סיום עונת 2015/2016 אז עלתה חזרה לליגת העל, שם היא משחקת מאז.

מחלקות ילדים ונוער
------------------

לקבוצה מחלקת נערות ובית ספר לכדורסל של אגודת "מכבי רעננה" בו פעילות מאות נערות וילדות, ומחלקת הילדות והנערות שלה נחשבת לאחת המחלקות הבולטות בארץ בפיתוח שחקניות בשכבת ילדות ונערות. בעונת 2015/2016 זכתה קבוצת הנערות של המועדון בגביע המדינה, בעונת 2017/2018 זכתה קבוצת הנערות בדאבל (גביע המדינה ואליפות המדינה בשכבת נערות) ובעונת 2018/2019 זכתה קבוצת הילדות של המועדון בגביע המדינה.

תארים והישגים
-------------

* **ליגת העל**:
	+ סגנית (1): 2001/2002

* **גביע המדינה**:
	+ **זכייה** **(2)**: 1999/2000, 2000/2001

* **גביע האיגוד**:
	+ **זכייה (1)**: 2018/2019

קישורים חיצוניים
----------------

* פרופיל הקבוצה באתר מנהלת הליגה
* קבוצה ברשת הפייסבוק
* מכבי רעננה נערות ברשת הפייסבוק

הערות שוליים
------------

1. ↑  מערכת ONE, ‏בקלות: מכבי רעננה מחזיקת גביע המדינה לנערות, באתר ONE‏, 18 באפריל 2016
2. ↑  כדורסל נערות: מכבי רעננה זכתה באליפות עד גיל 16 והשלימה דאבל, mynet רעננה, 28 במאי 2018
3. ↑  מכבי רעננה היא מחזיקת גביע המדינה לילדות לעונת 2018/19, אתר איגוד הכדורסל, 28 באפריל 2019

| ליגת העל בכדורסל נשים - עונת 2023/2024 |
| --- |
| 

|  |
| --- |
| מכבי בנות אשדוד • א.ס. רמת השרון • אליצור חולון • מכבי עירוני רמת גן • הפועל ראשון לציוןהפועל פתח תקווה • אליצור נווה דוד רמלה • מכבי חיפה • אס"א ירושלים • הפועל לב ירושלים |

 |
**אהוד קנמון** (22 במאי 1931 - 31 באוקטובר 2010) היה ראש עיריית בת ים בשנים 1983–1993.

ביוגרפיה
--------

אהוד קינמון נולד בעפולה במאי 1931. אביו, יעקב קינמון, היה ראש המועצה השני של היישוב. למד בבית החינוך בתל אביב ובתיכון החקלאי בגבעת השלושה.

בשנים 1949–1952 עבד במשרד הביטחון במועצת החימוש עליונה וההתיישבות חיילים משוחררים.

בשנים 1952–1961 עבד במשרד השיכון בנושאי בנייה ופיתוח לקליטת העלייה. בשנים 1962–1964 היה מנכ"ל חברת "חלמיש" לשיקום משכנות עוני. בשנים 1965–1966 היה עוזר ראשי למנכ"ל משרד השיכון.

במרץ 1957 נשא לאישה את שושנה, ונולדו להם שלושה ילדים. בשנת 1962 עברו להתגורר בבת ים. בשנת 1964 למד במכללה לביטחון לאומי.

בשנים 1966–1973 היה סגן וממלא מקום ראש עיריית בת ים, בעת שמנחם רוטשילד היה ראש העירייה.

בשנים 1973–1979 היה סמנכ"ל לתכנון וביצוע בחברת הבנייה הממשלתית "שיכון ופיתוח".
בשנים 1979–1983 היה סמנכ"ל לביצוע ועסקות בחברת הבנייה ההסתדרותית "שיכון עובדים".

בשנת 1983 התמודד בבחירות לראשות עיריית בת ים בראש רשימת "המערך" ונבחר לראש העירייה. בשנת 1988 נבחר לקדנציה שנייה, כשעמד בראש רשימה עצמאית שהקים, בשם "בת ים אחת". כיהן כראש העירייה עד 1993. במהלך כהונתו פעל להקמת הטיילת, הקניון, הבריחוף, הבריכה בעמידר, הספרייה העירונית, האצטדיון העירוני, האודיטוריום והקונסרבטוריון העירוני.

באוגוסט 2000 הורשע בשתי עבירות של קבלת שוחד, ונדון לשישה חודשי עבודות שירות, שישה חודשי מאסר על תנאי למשך שנתיים וקנס של 15,000 ש"ח.

נפטר ב-31 באוקטובר 2010.

במרץ 2012 הוחלט לשנות את שם רחוב "העבודה" אשר נמצא באזור העסקים של בת-ים לרחוב אהוד קינמון.

קישורים חיצוניים
----------------

* אהוד קינמון, באתר של עיריית בת ים
* אהוד קנמון - כרטיס ביקור, דבר, 29 בדצמבר 1983
* רגב גולדמן, מותו של בולדוזר: בת ים מתאבלת על אהוד קינמון, באתר nrg‏, 8 בנובמבר 2010
* שי אלבלינג,  בת ים: ראש העירייה לשעבר אהוד קנמון נפטר, בארכיון האינטרנט, במקור באתר mynet,‏ 2 בנובמבר 2010

הערות שוליים
------------

1. ↑  תשע רשימות בבת ים, דבר, 18 בספטמבר 1983
2. ↑  נצחון מוחץ לקנמון (המערך) בבת ים, דבר, 27 באוקטובר 1983
3. ↑  יצחק דנון, ‏אהוד קינמון הורשע בקבלת שוחד בסך 25 אלף שקל מהקבלנים מזרחי, באתר גלובס, 31 באוגוסט 2000  
תפ (ת"א) 168/95 מדינת ישראל נ' אהוד קנמון, ניתן ב-30 באוגוסט 2000
4. ↑  תפ (ת"א) 168/95 מדינת ישראל נ' אהוד קנמון, ניתן ב-4 באוקטובר 2000

| ראשי המועצה המקומית ועיריית בת ים  |
| --- |
| 

|  |  |  |  |  |
| --- | --- | --- | --- | --- |
| **כמועצה מקומית** | בן ציון מינץ | בן ציון ישראל | ישראל שמעון  רבינוביץ' תאומים | אליאב ליואי |
| 1936–1937 | 1937–1939 | 1939–1943 | 1943–1950 |
| **כעיר** | דוד בן ארי | מנחם רוטשילד | יצחק ולקר | דוד מסיקה | מנחם רוטשילד | אהוד קינמון | יהושע שגיא | שלמה לחיאני | יוסי בכר | צביקה ברוט |
| 1950–1964 | 1964–1973 | 1973–1977 | 1977–1978 | 1978-1983 | 1983–1993 | 1993–2003 | 2003–2014 | 2014–2018 | 2018 – מכהן |

 |
שגיאות פרמטריות בתבנית:להשלים   
פרמטרי חובה [ נושא ] חסרים 



|  |
| --- |
| **יש להשלים ערך זה**: בערך זה חסר תוכן מהותי. ייתכן שתמצאו פירוט בדף השיחה. |
| הנכם מוזמנים להשלים את החלקים החסרים ולהסיר הודעה זו. שקלו ליצור כותרות לפרקים הדורשים השלמה, ולהעביר את התבנית אליהם. |

**קרן ספרא (Edmond J. Safra Philanthropic Foundation)** תומכת במפעלי חינוך, דת, רפואה, תרבות, וסיוע הומניטארי ברחבי העולם. הקרן הוקמה על ידי אדמונד ספרא וקרויה על שמו. לאחר פטירתו של ספרא כיהנה אשתו לילי כיו"ר הקרן עד לפטירתה.

פעילות
------

הקרן תומכת במוסדות חינוך, פקולטות ואוניברסטיאות. בדצמבר 2018 העניק הטכניון תואר דוקטור לשם כבוד ללילי ספרא בהוקרה על תמיכתה בפקולטה להנדסת מכונות בטכניון.

הקרן תומכת בבנייה ושיפוץ של בתי כנסת במקומות שבהן מצויות קהילות יהודיות. בתי כנסת רבים ברחבי העולם נושאים את שמו של יוסף ספרא, אביו של אדמונד ספרא. רבים מבתי הכנסת הללו מצויים במרכזים יהודיים גדולים ברחבי העולם, וחלקם במקומות מרוחקים.

הקרן תומכת גם במיזמים חברתיים שונים. החל משנת 2023 הקרן פועלת למען חיזוק ושיפור סמינרים חרדים ספרדים לבנות, והשתתפה בהקמת 'התאגדות הסמינרים' הספרדיים.

שיתוף פעולה עם ארגונים ועמותות
------------------------------

* קרן ספרא היא "השותף המרכזי" של קרן אייסף

קישורים חיצוניים
----------------

* אתר האינטרנט הרשמי של קרן אדמונד ספרא (באנגלית)

הערות שוליים
------------

1. ↑  קרן ספרא באתר שתיל
2. ↑  הטכניון העניק תואר דוקטור לשם כבוד לגב’ לילי ספרא, באתר הטכניון, ‏11 בדצמבר 2018
3. ↑  היסטוריה בירושלים: הוקמה "התאגדות הסמינרים" הספרדית, באתר JDN, ‏21 בספטמבר 2023
4. ↑  קרן ספרא באתר קרן אייסף

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 5899 8870

 |
אין לבלבל עם אין לבלבל ערך זה עם הערך "אדם רז", העוסק בהיסטוריון.

**רז אדם** (נולד ב-20 באוקטובר 1999) הוא כדורסלן ישראלי, המשחק בעמדת הרכז/קלע בקבוצת עירוני קריית אתא מליגת העל בכדורסל.

ביוגרפיה
--------

אדם גדל בנתניה שם שיחק כילד בקבוצת הכדורסל המקומית.

קריירה
------

בגיל נערים ונוער שיחק באליצור נתניה עמה הגיע לשלב חצי הגמר אליפות המדינה לנוער בעונת 2016/2017. בתיכון למד במגמת הכדורסל של תיכון משה שרת בנתניה עמה זכה בעונת 2016/2017 במקום השני בגמר ליגת העל לתיכונים. באותה עונה זכה בתואר ה-MVP של ליגת התיכונים.

עונתו הראשונה בקבוצת בוגרים הייתה עונת 2017/2018 בליגה הארצית בקבוצת אליצור נתניה. בתום העונה הקבוצה העפילה לליגה הלאומית. הוא המשיך לעונה נוספת ובקיץ 2019, לקראת העונה החדשה התמנה לקפטן הקבוצה. בעונת 2019/20 נבחר לתואר "פריצת העונה" בליגה. לקראת סוף העונה של 2019/20 בעקבות משבר הקורונה, הופסקה הליגה הלאומית. בעקבות סיום הליגה המוקדמת, אדם חתם בקבוצת הפועל תל אביב עד לסוף העונה בליגת העל. באוגוסט 2020 חתם לשתי עונות נוספות בהפועל תל אביב. ב-14 ביולי 2022 הושאל לעירוני נס ציונה לעונה אחת.

ביוני 2023 הודיעה קבוצת הכדורסל עירוני קריית אתא כי אדם חתם בקבוצה לשנתיים.

### בנבחרות הלאומיות

ב-2017 שיחק באליפות אירופה דרג ב' לנבחרות עד גיל 18 בטורניר שנערך באסטוניה.
ביולי 2018 זכה עם נבחרת העתודה של ישראל בכדורסל באליפות אירופה בכדורסל עד גיל 20 שנערכה בגרמניה.
ביולי 2019 זכה עם נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בישראל. במשחק השיא שלו בטורניר, בשלב רבע הגמר מול ליטא קלע 17 נקודות.

קישורים חיצוניים
----------------

* רז אדם, ברשת החברתית אקס (טוויטר)
* רז אדם, ברשת החברתית אינסטגרם
* פרופיל, באתר eurobasket
* פרופיל, באתר מנהלת ליגת העל בכדורסל
* פרופיל, באתר איגוד הכדורסל הישראלי
* פרופיל, באתר פיב"א

הערות שוליים
------------

1. ↑  כפיר אדר, הפועל חיפה קבוצת העונה, רז אדם פריצת העונה, באתר one, ‏24 במרץ, 2020
2. ↑  עמרי מנהיים, חיזוק נוסף: רז אדם סיכם בהפועל תל אביב, באתר sport5, ‏24 במאי, 2020
3. ↑  כפי שפורסם ב-ONE: רז אדם הושאל לנס ציונה, באתר ONE - מספר אחת בספורט, ‏2022-07-14
4. ↑  נועה פופלינגר, ‏רז אדם חתם לשנתיים בקרית אתא, באתר ערוץ הספורט, 27 ביוני 2023
**מהומות נרחבות פרצו באלכסנדריה**, שבמצרים הרומית, בשנת 66, במקביל לפרוץ המרד הגדול ביהודה הרומית השכנה.

עם התגברות המתח בין היוונים ליהודים, ארגנו תושבי אלכסנדריה אספה ציבורית, כדי לדון בארגון משלחת לנירון קיסר, ומספר רב של יהודי אלכסנדריה (אנ') הגיע לאמפיתיאטרון. כאשר ראו התושבים את היהודים הם תקפו אותם. הם הרגו את רוב היהודים, ואלו שנתפסו נשרפו חיים. היהודים חיפשו תגמול על מה שעשו היוונים ואיימו להגיב באלימות.

הנציב הרומי של מצרים, גאיוס קאיקינה טוסקוס (אנ'), לא הצליח להתמודד עם המהומות. במאי 66, טוסקוס הוחלף בטיבריוס יוליוס אלכסנדר, בעצמו ממשפחה יהודית, שהצליח לרסן את הפורעים. טיבריוס הזמין לפגישה ביחידות את ראשי היהודים ושכנע אותם לשתוק, ולא להתגרות ולהקים נגדם את הצבא הרומי. אבל המסיתים לא התייחסו לאיום ברצינות, ונזפו בו על כך שאיים עליהם. המושל הבין שהמתמרדים ביותר לא יירגעו אלא אם כן אסון גדול יפול עליהם. הוא שלח את שני הלגיונות הרומיים שהיו בעיר (הלגיון השלישי קירנאיקה והלגיון ה-22 דיוטריאנה), יחד עם 5,000 חיילים נוספים, להעניש את היהודים. הם הורשו לא רק להרוג אותם, אלא גם לבזוז את רכושם ולהצית את בתיהם. הרומאים לא גילו רחמים כלפי התינוקות, לא התייחסו לזקנים, והמשיכו בשחיטה של אנשים בכל גיל. יותר מ-50,000 יהודים שכבו מתים ברחובות. טיבריוס יוליוס אלכסנדר ריחם בסופו של דבר על היהודים ועצר את ההתקפות.

זו הייתה רק אחת ההתקפות הרבות שפרצו לא רק באלכסנדריה, אלא גם בדמשק, בקיסריה ובמקומות רבים אחרים. במהלך האירועים תקף הנציב יוליוס אלכסנדר את הרובע היהודי של העיר.

פרספקטיבה היסטורית
------------------

המתיחות בין היהודים ליוונים-רומים באלכסנדריה החלה לאחר מהומות שנת 38 לספירה, עם אירוע אלים נוסף שבא לאחר מכן בשנת 55 לספירה. מאוחר יותר, למלחמות היהודים-רומאים הייתה השפעה רבה על אלכסנדריה, כאשר הקהילה היהודית הגדולה בעיר ערכה מהומות נרחבות בשנת 66 לספירה. אלימות גדולה בהרבה התרחשה 50 שנה מאוחר יותר, כאשר בשנת 117 לספירה, השתתפו יהודי אלכסנדריה בהתפרעויות הגדולות של מרד התפוצות, והצליחו להרוס חלק גדול מהעיר היוונית לפני שהצבא הרומי ירד לעיר כדי לדכא את המרד.

ראו גם
------

* מרידות יהודה ברומא
* מהומות אלכסנדריה (38)

הערות שוליים
------------

1. ↑  "Pogrom in Alexandria - Livius". *www.Livius.org*. נבדק ב-31 ביולי 2017. `{{cite web}}`:  (עזרה)
2. ↑  "Alexandria". *www.JewishVirtualLibrary.org*. נבדק ב-31 ביולי 2017. `{{cite web}}`:  (עזרה)
3. ↑  "The Road to Destruction". *www.Chabad.org*. נבדק ב-31 ביולי 2017. `{{cite web}}`:  (עזרה)
4. 1 2  Morkot, Robert G. (7 ביוני 2010). *Morkot, R.G.* The A to Z of Ancient Egyptian Warfare.. ISBN 9781461671701. נבדק ב-2020-08-31. `{{cite book}}`:  (עזרה)
**למור פאנר** (שם מדעי: *Phaner*) הוא סוג ממשפחת הלמורים הצמריים החי ביערות מדגסקר. סוג זה תואר למדע ב-1839 בידי ג'ון אדוארד גריי, כשבעבר שויך לסוגים למור ננסי או למור עכברי ואף לסוג למור ספורט ששייך למשפחה עצמאית.

תיאור
-----

בני הסוג הם למורים קטנים בגודלם המאופיינים ב"מסיכת פסים" כהה בין עיניהם בדומה למסיכת ראקון ופס עבה כהה על גבם כשהפרווה צמרית בצבע חום בהיר או חום-אפרפר. אורכם מגיע ל-23 עד 27 ס"מ עם זנב באורך 31 עד 40 ס"מ. משקלם הממוצע הוא 350 עד 500 גרם, מה שהופך אותם לבין הגדולים שבמיני הלמורים הצמריים. חלק מהמינים מסוגלים לזנק עם שרירי רגליהם וזנבם לאורך של 3 עד 4 מטרים מעץ לעץ.

הלמורים חיים לאורך מדגסקר במגוון סוגי יערות אך הם מצויים בסכנה עקב בירוא יערות והצטמצמות האוכלוסייה. הלמורים ניזונים בעיקר מלשד עצים ומצוף של מספר עצי פרי וגם מחרקים שונים כמו עשים. בעונה היבשה הם טריטוריאליים מאוד אך כשיש מספיק מזון הם חולקים את השטח עם למורים אחרים.

מינים
-----

* למור פאנר מסואלה (Phaner furcifer)
* Phaner pallescens
* Phaner parienti
* Phaner electromontis

קישורים חיצוניים
----------------

ויקישיתוף מדיה וקבצים בנושא **למור פאנר** בוויקישיתוף
* למור פאנר, באתר ITIS (באנגלית)
* למור פאנר, באתר NCBI (באנגלית)
* למור פאנר, באתר Animal Diversity Web (באנגלית)
* למור פאנר, באתר האנציקלופדיה של החיים (באנגלית)
* למור פאנר, באתר GBIF (באנגלית)
**אלירן גואטה** (נולד ב-23 בינואר 1975 בנתניה) הוא כדורסלן עבר ישראלי אשר שיחק בעמדת הפאוור פורוורד.

קריירה
------

גואטה החל את הקריירה שלו בקבוצת הילדים של אליצור מכבי נתניה והתקדם בקבוצה הנוער.

ב-1993 החל לשחק בקבוצת הבוגרים של מכבי נתניה מהליגה הלאומית (הליגה השנייה) בן 18.

ב-1997 עבר גואטה לארצות הברית ושיחק במכללת טיילר ג'וניור קולג שבטקסס שתי עונות שלאחריהן שב למכבי נתניה.

ב-1998 עבר לשחק בבית אליעזר וב-2000 עבר למכבי חדרה.

ב-2002 עזב את ישראל ועבר לשחק בקבוצת מגניטוגורסק מהסופרליגה הרוסית.

ב-2003 שב לישראל וחתם בהפועל עפולה ובאותה שנה עבר למגדל העמק.

ב-2004 שב לאליצור נתניה וב-2008 אף העפיל עמה לליגת העל, במדיה שיחק שש עונות בשתי קדנציות בליגת העל (97-98,2009-2014) ואף שיחק ביורוצ'לנג' בעונת 2011.

ב- 2015 שיחק 4 עונות בקבוצת עירוני נתניה כקפטן. קבוצה שהחלה את דרכה בליגה ב' ובהמשך שינתה את שמה לאליצור נתניה ועלתה לליגה הלאומית.

ב-2019 עבר לקבוצת מכבי חדרה בה שיחק במשך שתי עונות ובה סיים את דרכו בכדורסל הישראלי ופרש.

קישורים חיצוניים
----------------

* פרופיל, באתר eurobasket
* אלירן גואטה בעמוד מנהל ליגת העל בכדורסל מנהלת ליגת העל
* גואטה הזר של נתניה אתר ONE
**יוסי (יוסף) בכר** (נולד ב-3 באוקטובר 1967) הוא ראש עיריית בת ים לשעבר.

ביוגרפיה
--------

בכר נולד בשנת 1967 בבת ים, בה גדל כבן למשפחה בת שבע נפשות. שירת בצה"ל כטכנאי מערכות חימוש.

בתחילת שנות ה-90 סיים את לימודיו בתחום עמילות מכס עם קבלת רישיון מקומי ובינלאומי. עבד בחברות שילוח ועמילות מכס שונות ושימש כמנכ"ל ובעלים של אחת מהן. עם בחירתו לראשות העירייה פרש מהעיסוק בתחום.

בשנים 2003–2008 שימש כנציג ציבור בוועדת הערר של עיריית בת ים לנושא ארנונה לעסקים. בנובמבר 2008 נבחר לחבר מועצת העיר ברשימת "בת ים בראש מורם" בראשות שלומי לחיאני, ומונה ליו"ר ועדת המכרזים של עיריית בת ים, בתחומי התשתיות, תעשייה ומסחר, חינוך, תרבות וספורט. בהמשך מונה ליו"ר ועדת הביטחון העירונית. באוקטובר 2013 נבחר לקדנציה שנייה כחבר מועצת העיר מטעם הרשימה.

בפברואר 2014 קבעו חברי מועצת העיר שבכר ימלא את מקומו של לחיאני שהושעה מתפקידו עקב כתב אישום נגדו, ובכר הפך לראש העיר בפועל. בינואר 2015 נבחר בכר ברוב של כ-500 קולות מול אלי יריב בבחירות מיוחדות לראשות העיר בת ים שהתקיימו לאחר שבית המשפט הרשיע את לחיאני וקבע שיש קלון בעבירות שבהן הורשע. ב-19 באפריל 2016 ביטל בית המשפט המחוזי תל אביב את תוצאות הבחירות לראשות העירייה בת ים, עקב התערבותו הפסולה של שלומי לחיאני בבחירות, הבטחת טובות הנאה בידי בכר וליקויים חמורים נוספים. החלטה זאת בוטלה על ידי בית המשפט העליון בפברואר 2017.

לקראת הבחירות לכנסת העשרים ב-2015 הודיע בכר על תמיכתו ברשימה יחד - העם איתנו בראשות אלי ישי, שתמך בו בבחירות המיוחדות ושוב בבחירות לרשויות המקומיות בסוף 2018, אז התמודד לכהונה שנייה. בכר עלה לסיבוב שני נגד צביקה ברוט בו הוא זכה לכשליש מהקולות וכך נבחר ברוט.

קישורים חיצוניים
----------------

ויקישיתוף מדיה וקבצים בנושא **יוסי בכר** בוויקישיתוף
* שלומית צור, ‏"ראשל"צים מוכרים דירה, מוסיפים 30% וקונים בבת-ים", באתר גלובס, 28 באוקטובר 2014
* אילנה קלמן, "אנחנו לא מוכנים לוותר על הזהות שלנו בשביל ארנונה נמוכה" - יוסי בכר בריאיון לכבוד החג (אורכב 10.04.2017 בארכיון Wayback Machine), באתר mynet‏, 9 באפריל 2017
* יוסי בכר, ברשת החברתית פייסבוק

הערות שוליים
------------

1. ↑  חיים ריבלין, ‏בעקבות התחקיר: שוב בחירות בבת ים, באתר ‏מאקו‏, 19 באפריל 2016
2. ↑  ע"א 4071/16 יוסי בכר נ' אלי יריב ואחרים, ניתן ב־20 בפברואר 2017
3. ↑  ישי כהן, ‏ראש עיריית בת ים יוסי בכר: תומך באלי ישי, באתר כיכר השבת, 1 במרץ 2015

| ראשי המועצה המקומית ועיריית בת ים  |
| --- |
| 

|  |  |  |  |  |
| --- | --- | --- | --- | --- |
| **כמועצה מקומית** | בן ציון מינץ | בן ציון ישראל | ישראל שמעון  רבינוביץ' תאומים | אליאב ליואי |
| 1936–1937 | 1937–1939 | 1939–1943 | 1943–1950 |
| **כעיר** | דוד בן ארי | מנחם רוטשילד | יצחק ולקר | דוד מסיקה | מנחם רוטשילד | אהוד קינמון | יהושע שגיא | שלמה לחיאני | יוסי בכר | צביקה ברוט |
| 1950–1964 | 1964–1973 | 1973–1977 | 1977–1978 | 1978-1983 | 1983–1993 | 1993–2003 | 2003–2014 | 2014–2018 | 2018 – מכהן |

 |
**ארתור לואיס אהרון** (באנגלית: **Arthur Louis Aaron**;‏ 5 במרץ 1922 – 13 באוגוסט 1943) היה טייס יהודי בריטי בחיל האוויר המלכותי, שעוטר בצלב ויקטוריה, העיטור הגבוה ביותר על גבורה מול אויב המוענק בכוחות הבריטיים וכוחות חבר העמים הבריטיים.

קורות חיים
----------

אהרון נולד בלידס, יורקשייר, ולמד בבית הספר ראונדהיי ובבית הספר לאדריכלות בלידס. עם פרוץ מלחמת העולם השנייה הוא גויס לחיל האוויר המלכותי, והוכשר כטייס בטקסס. בחזרתו לבריטניה, הוא הצטרף לטייסת "גולד קוסט" מס' 218, והטיס מפציצי שורט סטרלינג כבדים. הוא טס 90 שעות מבצעיות וביצע 19 גיחות, וקיבל את מדליית התעופה המצוינת לאחר מותו.

הפעולה עליה זכה לצלב ויקטוריה
-----------------------------

בגיחה ה-20 שלו, בהיותו בן 21, נפגע מטוסו של אהרון מאש מקלעים קרוב ליעד שלו בטורינו. הנווט הקנדי של המטוס, קורנליוס ברנן, נהרג ושאר אנשי הצוות נפצעו. אהרון עצמו נפגע בפניו וריאותיו, לסתו פורקה והוא לא היה יכול לדבר. בעזרת תנועות הוא הכווין את צוותו להנחית את המטוס בשדה התעופה בון שליד אנבה באלג'יריה, שם נפטר תשע שעות מאוחר יותר מפצעיו.

בחקירת האירוע הועלתה ההשערה שהירי על המטוס הייתה אש ידידותית מסטרלינג אחר.

הנצחה
-----

במסדרון הראשי של בית הספר ראונדהיי הוצב שלט זיכרון עם תיאור המעשה של אהרון בו קיבל את צלב ויקטוריה.

המחקר הגניאלוגי הראה כי אביו של אהרון היה יהודי רוסי מהגר, למרות הכחשות המשפחה לאחר מותו. הוא עצמו, לעומת זאת, התפאר בכך מול חבריו בטקסס בהזדמנויות רבות. הוא הונצח ב AJEX בהנדון, לונדון בתור אחד מתוך שלושה יהודים מקבלי צלב ויקטוריה במהלך מלחמת העולם השנייה (האחרים הם טומי גולד מהצי המלכותי וג'ון קנילי מהמשמר האירי). 
כדי לסמן את האלף החדש, ארגון העיר לידס "סיביק טראסט" ארגן הצבעה כדי לבחור פסל לציון האירוע, ולפרסם גיבורי עברה של העיר. ארתור אהרון ניצח בהצבעה. הפסל ממוקם על כיכר בקצה הצפוני של מרכז העיר, קרוב לתיאטרון מערב יורקשייר, ונחשף ב-24 במרץ 2001 על ידי מלקולם מיצ ' ם, הניצול האחרון של המטוס. פסל ברונזה בגובה חמישה מטרים של גרהאם איבסון מציג את אהרון עומד ליד עץ, כאשר עליו מטפסים בהדרגה שלושה ילדים המייצגים את חלוף הזמן בין 1950 ל-2000, עם הילדה האחרונה משחררת את יונת השלום, המייצגת חופש אותו עזר להבטיח בהקרבתו.

קישורים חיצוניים
----------------

ויקישיתוף מדיה וקבצים בנושא **ארתור לואיס אהרון** בוויקישיתוף
* קבורה המיקום של ארתור אהרון(הקישור אינו פעיל) *אלג ' ירייה*
* המיקום של ארתור אהרון צלב ויקטוריה *לידס מוזיאון העיר*
* תמונה של ארתור אהרון פסל בלידס
* ארתור לואיס אהרון, באתר "Find a Grave" (באנגלית)

הערות שוליים
------------

1. ↑  Supplement to the London Gazette, 19 October 1943
2. ↑  *The Stirling Bomber*, Bowyer, 1980, page 129
3. ↑  "We Will Remember Them" by Henry Morris and Martin Sugarman, published by Valentine Mitchell, 2011
4. ↑  Leeds Civic Trust

|  |  |
| --- | --- |
| בקרת זהויות עריכת הנתון בוויקינתונים | 
* CWGC: 938100

 |
**אנג'לו פאריזי** (באיטלקית: **Angelo Parisi**; נולד ב-3 בינואר 1953) הוא ג'ודוקא עבר צרפתי אשר התחרה בקטגוריית המשקל הכבד, האלוף האולימפי מאולימפיאדת מוסקבה 1980. פאריזי מחזיק גם בשתי מדליות כסף ומדליית ארד מהמשחקים האולימפיים. בסך הכל פאריזי מחזיק בארבע מדליות אולימפיות.

ביוגרפיה
--------

פאריזי נולד בשנת 1953 בארפינו שבאיטליה ובשנת 1956 היגרה משפחתו לאנגליה. בשנת 1967 החל להתאמן בג'ודו ושנה לאחר מכן בגיל 15 השיג חגורה שחורה. תחת דגל בריטניה זכה פאריזי באליפות בריטניה, אליפות אירופה ובגיל 19 בלבד זכה במדליית ארד באולימפיאדת מינכן 1972 לאחר שניצח את דאגלס רוג'רס הקנדי בקרב על המדליה.

בשנת 1974 הוא התחתן עם אישה צרפתייה והעדיף לקבל אזרחות צרפתית ולהתחרות עבור צרפת. תחת דגל צרפת זכה פאריזי פעמים רבות באליפויות צרפת ואליפויות אירופה. באולימפיאדת 1980 שנערכה במוסקבה, פאריזי זכה בשתי מדליות כאשר זכה במדליית זהב בקטגוריית המשקל מעל 95 ק"ג ובמדליית כסף בקטגוריית המשקל הפתוח והפך לאלוף האולימפי הראשון מצרפת בענף הג'ודו. בקרב הגמר של קטגוריית המשקל מעל 95 ק"ג, פגש פאריזי את דימיטר זאפריאנוב הבולגרי שקיבל ניקוד יוקו בדקה השלישית לקרב לאחר תרגיל מוצלח. לקראת סוף הקרב פאריזי הצליח להטיל את יריבו על גבו, קיבל איפון וזכה במדליית הזהב.

ארבע שנים מאוחר יותר, באולימפיאדת לוס אנג'לס, פאריזי היה נושא הדגל של המשלחת הצרפתית בטקס הפתיחה. באולימפיאדה זו הוסיף מדליית כסף לאוסף כאשר התחרה בקטגוריית המשקל מעל 95 ק"ג. בקרב שמינית הגמר הוא ניצח באיפון את שריף אל-דיגווי המצרי, ברבע הגמר הוא ניצח את צ'ו יונג-צ'ול הקוריאני ובחצי הגמר גבר על דאגלס נלסון האמריקאי. בגמר נכנע פאריזי להיטושי סאיטו היפני.

לאחר האולימפיאדה בלוס אנג'לס הוא פרש, ובשנים 1985–1991 אימן את נבחרת הג'ודו הצרפתית. 

פאריזי קיבל מספר עיטורים מדיניים ובהם אות מסדר הכבוד הלאומי של צרפת(אנ'). 

יש לו בן בשם אנג'לו וינסנט (נולד ב-1977), שבצעירותו התאמן בג'ודו אך מאוחר יותר עבר לג'ו ג'וטסו וזכה להצלחה כאשר זכה בשבע מדליות מאליפויות העולם (כולל זהב ב-2012), וינסנט גם כיכב כפעלולן בסרטים "חטופה 3" ו"שלושה ימים להרוג". לפאריזי עוד שתי בנות - לאורה (נולדה ב-1986) ואווה (נולדה ב-1990).

קישורים חיצוניים
----------------

* אנג'לו פאריזי, באתר olympedia.org
* אנג'לו פאריזי, באתר איגוד הג'ודו העולמי
* אנג'לו פאריזי, באתר JudoInside.com

הערות שוליים
------------

1. ↑  פרופיל וסטטיסטיקות אודות הג'ודוקא באתר sports-reference.com
2. ↑  מידע על הג'ודוקא באתר JudoInside.

|  |  |
| --- | --- |
| בקרת זהויות עריכת הנתון בוויקינתונים | 
* SUDOC: 163853703
* VIAF: 6268160245365052640003
* WorldCat: viaf-6268160245365052640003

 |
**רפי כהן** (נולד ב-21 באוגוסט 1974), הוא כדורגלן עבר ישראלי ששיחק בעמדת החלוץ.

קריירה
------

כהן נולד בטירת כרמל, עיר הולדתו של ראובן עטר, האחראי העיקרי לקריירת המשחק של כהן.
עטר זיהה את כישרונו של החלוץ הצעיר כהן והמליץ לו להצטרף למסגרת מסודרת, קבוצת הנערים של מכבי חיפה.

הקבוצה הבוגרת הראשונה בה שיחק הייתה מכבי אור-עקיבא בליגה ב`. כהן הניחן במהירות וחדות רבה, הרבה להבקיע. בסיום העונה עבר יחד עם מאמנו להפועל כרמיאל לה עזר להעפיל לליגה א` בה כבש 23 שערים ודורג כסגן מלך השערים במחוז הצפוני.

ב-1997, אחרי שנבחן ללא הצלחה במכבי חיפה חתם בעירוני ראשון לציון ונטל חלק בהישרדות הקבוצה בליגת העל.

בעונת 1999/2000, ביקש אלי כהן, מאמן מכבי חיפה דאז מהנהלת הקבוצה להחתים את כהן. בעונתו הראשונה בקבוצה כבש החלוץ הפורה 18 שערים, מבלי לשחק בהרכב הפותח ברוב העונה. בשתי העונות הבאות מיעט החלוץ לשחק ולמרות זאת כבש בשתיהן יחד 18 שערים.

בעונת 2002/2003 שיחק בשורות מכבי חיפה בשלב הבתים של ליגת האלופות והתכבד בכיבוש שער באולד טראפורד נגד מנצ'סטר יונייטד. עם תחילת העונה, שב לארץ ממבחנים באנגליה החלוץ יעקובו איגביני לאחר שלא זכה לרישיון עבודה ורפי כהן ירד לספסל, עליו בילה את רוב העונה.
עם מכבי חיפה זכה כהן בתארים הראשונים בחייו, שתי אליפויות מדינה. כשנתמנה רוני לוי לתפקיד המאמן, עבר כהן לשחק בקבוצת בני סכנין עמה זכה בגביע המדינה.

בהמשך, נדד כהן בין קבוצות קטנות דוגמת הפועל עכו, סקציה נס ציונה, הפועל בני טמרה והפועל אום אל-פחם מליגה א' צפון.
כהן הרבה לכבוש שערים במדי אום אל-פחם והוביל את טבלת מלך השערים בליגה א'. ב-29 בינואר 2008 סיכם כהן על מעברו לקבוצת בני יהודה אך הפועל אום אל-פחם סירבה לשחררו ומנעה ממנו לחזור לשחק בליגה הבכירה.

לאחר ששיחק במספר קבוצות נוספות בליגות הנמוכות, פרש כהן בקיץ 2011 לאחר ששיחק בעונתו האחרונה בקריירה בקבוצת בית"ר חיפה.

לאחר הפרישה החל כהן לעבוד ברשות הספורט בעיריית חיפה ולאמן קבוצת ילדים במחלקת הנוער של מכבי חיפה.

יש לו 3 ילדים, 2 בנים ובת. הוא מת על ללכת עם רוקי לבית קפה היינה שבחיפה בשעות הבוקר המוקדמות

קישורים חיצוניים
----------------

* פרופיל, באתר Transfermarkt
* עמוד השחקן, באתר הרשמי של מכבי חיפה
* עמוד השחקן, באתר מכבי חיפה און-ליין
**ערן שיינזינגר** (נולד ב-3 בדצמבר 1976) הוא כדורגלן עבר ישראלי ששיחק בעמדת השוער בליגת העל ובנבחרת ישראל.

קריירה
------

שיינזינגר החל את הקריירה בקבוצת הפועל כפר סבא. הוא שיחק במחלקת הנוער של הקבוצה, ובגיל 18, בעונת 1994/5, עלה לקבוצה הבוגרת. באותן שנים, סבלה הקבוצה מחוסר יציבות בעמדת השוער, כאשר מדי עונה מוחלף השוער, דבר אשר פגע ביציבות ההגנה. בעונה הקודמת (1993/4), הקבוצה, תחת הדרכתו של המאמן אברהם מרצ’ינסקי, סבלה מהגנה רעועה, ספגה 64 שערים, וירדה לליגה הארצית (אז הליגה השנייה). בעקבות הירידה, פוטר מרצ’ינסקי, ואת מקומו תפס המאמן הצעיר וכוכב העבר אלי יאני. יאני החליט להמר על השוער הצעיר, וכבר בעונתו הראשונה בבוגרים החליט לתת לו את המפתחות להרכב הראשון. כבר בעונתו הראשונה, סייע שייזינגר לקבוצה לעלות בחזרה לליגה הלאומית (אז הליגה העליונה), תוך שהוא סופג 32 שערים בלבד.

בתום ארבע עונות בקבוצה (שלוש מתוכן בליגה הראשונה), החליט שיינזינגר לעבור למכבי נתניה, שבנתה קבוצה שאפתנית בליגה השנייה, מתוך מטרה לעלות בחזרה לליגה הראשונה. בעונתו הראשונה בנתניה סייע שינזינגר לקבוצה להעפיל לליגה הראשונה תוך שהוא סופג 20 שערים בלבד. יכולתו הטובה של שיינזינגר לא נעלמה מעיניו של מאמן הנבחרת דאז, שלמה שרף, והוא החליט לזמן את שייזינגר לשער הנבחרת. הישג נדיר יחסית לשחקן המשחק בליגת המשנה. בסך הכול רשם שיינזינגר שלושה משחקים בשער הנבחרת.

לאחר עונה נוספת בליגה הראשונה בנתניה, עבר שיינזינגר לצפרירים חולון, ועונה אחר כך חזר להפועל כפר סבא. שיבה זו סימנה את תחילת דעיכת הקריירה של שיינזינגר, כאשר אחרי שתי עונות במועדון, החל מסע נדודים בליגות הנמוכות. תחילה במקסים לוד, לאחר מכן עירוני טבריה, מ.כ. כרמיאל/צפת, ולבסוף, בגיל 36, פרש שיינזגר ממשחק פעיל במועדון ספורט בועיינה אחמד.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר National Football Teams

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ערן שיינזינגר"**.
**לוריס שלוח** או **לוריס זעיר** (שם מדעי: *Loris*; מכונה גם **לוריס קטן** או **לוריס דק**) הוא סוג של טרום-קוף במשפחת הלוריסיים. בסוג זה שני מינים: לוריס שלוח אדום (*L. tardigradus*) ולוריס שלוח אפור 
(*L. lydekkerianus*) והוא נפוץ בהודו ובסרי לנקה ביערות גשם טרופיים, ביצות וכו'.
הלוריס הזעיר מבלה את רוב חייו על העצים (ארבוראלי) ונע על הענפים בתנועות איטיות ומדויקות.

ללוריס השלוח תוחלת חיים של כ-15 שנים והוא בעל חיים לילי. תזונתו היא בעיקר חרקים, זוחלים, גבעולים, עלים ופירות.
שמות בשפות המקומיות: *Kaadu Paapa* ("תינוק יער") בקאנדה, '*Kutti thevangu* בטמילית, ו- *Unahapuluwa* בפי תושבי סרי לנקה.

טקסונומיה
---------

ישנם שני מינים מוכרים בסוג לוריס שלוח:

* לוריס שלוח אדום (Red slender loris, *Loris tardigradus*)
* לוריס שלוח אפור (Gray slender loris, *Loris lydekkerianus*)

סיכונים
-------

לפי ביולוגים, פעילות של ציד בלתי חוקי הובילה לירידה קבועה באוכלוסיית הסוג בטאמיל נאדו (במערב המדינה ישנן פעילויות נמרצות למאבק בתופעה זו). תושבים מקומיים תמיד האמינו שלחלקי איבריו של הלוריסים השלוחים יש תכונות רפואיות או קסומות- עובדה זאת תרמה רבות לירידה באוכלוסייה. בנוסף, הלוריסים השלוחים מוברחים בצורה בלתי חוקית, כחלק משוק חיות המחמד האקזוטיות.
כמו כן, הרס של יערות גשם טרופיים תורם כמובן גם כן להידלדלות האוכלוסייה
.

גלריה
-----

* לוריס שלוח אדוםלוריס שלוח אדום
* לוריס שלוח אפורלוריס שלוח אפור

קישורים חיצוניים
----------------

ויקישיתוף מדיה וקבצים בנושא **לוריס שלוח** בוויקישיתוף
* לוריס שלוח, באתר ITIS (באנגלית)
* לוריס שלוח, באתר NCBI (באנגלית)
* לוריס שלוח, באתר Animal Diversity Web (באנגלית)
* לוריס שלוח, באתר האנציקלופדיה של החיים (באנגלית)
* לוריס שלוח, באתר GBIF (באנגלית)

הערות שוליים
------------

1. ↑  Loris and potto subspecies - data reviews
2. ↑  "Saving the Loris". אורכב מ-המקור ב-2013-01-18. נבדק ב-21 במאי 2013. `{{cite web}}`:  (עזרה)
3. ↑  "Men arrested hiding loris in underwear at Delhi airport". BBC News. 10 בספטמבר 2012. `{{cite news}}`:  (עזרה)
4. ↑  "Slender loris". באפריל 2012. נבדק ב-2012-11-29. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007292605005171
* LCCN: sh00003726

 |
אין תמונה חופשיתאין תמונה חופשית
הרב **אפרים אליעזר הכהן יולס** (ה' בשבט ה'תרנ"א, 1890 - כ"ה בחשוון ה'תשמ"ט, 1988) היה גאב"ד סאמבור, רבה הראשי של הקהילה האורתודוקסית בפילדלפיה במשך למעלה מארבעים שנה. מחבר שו"ת "דברי אפרים אליעזר".

תולדות חייו
-----------

נולד בסאמבור שבגליציה לשושלת אדמו"רי סאמבור. מייסד השושלת היה סבו, רבי אורי הכהן יאלעס, שהיה תלמידו של הרב יוסף שאול נתנזון. 
אביו, האדמו"ר רבי שלום הכהן יאלעס, היה רב העיר סטרי. אמו הייתה אסתר שיינדל, בת הרב יצחק אליעזר טייכר-לוריא, אב"ד אולינוב. התחנך אצל אביו. בשנת תרע"ג (1913) הוסמך לרבנות על ידי הרב דוד הלוי הורביץ מסטניסלב והרב נתן לוין מרישא. נשא את בינה יאלעס, בת דודו רבי צבי יהודה יאלעס. לאחר פטירתה בשנת 1914, נשא את גיטה פסיה פולק. בשנת ה'תרע"ו (1916) התמנה כדיין בבית הדין של העיר סטרי ולרב בישיבת אביו. 

בשנת תרפ"ה (1925), הודיע אביו לעדת חסידיו על כוונתו לעלות לארץ ישראל והכריז ששני בניו ינהלו את ענייני הקהילה: הבכור הרב ישעיה אשר ייטול את תפקיד האדמו"ר, ואחיו הצעיר הרב אפרים אליעזר יעמוד בראשות הישיבה וכן יכהן כרב העיר. לאחר חג הפסח אותה השנה, עלה רבי שלום לארץ ישראל. כעבור מספר חודשים חלה ונפטר בירושלים. בהלווייתו הספידו הרב יוסף חיים זוננפלד והוא נקבר בבית הקברות בהר הזיתים. 

בשנת 1921 היגר הרב אפרים אליעזר עם משפחתו לארצות הברית ונתמנה לרב קהילת "כרם ישראל" בפילדלפיה. בשנת ה'תש"ח נתמנה לראש רבני הקהילה החרדית בעיר, וכיהן בתפקידו במשך למעלה מארבעים שנה. 

ראה כרבו את הרבי מליובאויטש ונהג לבוא אליו מספר פעמים בשנה. בסדרת אגרות קודש מהרבי מליובאוויטש ישנם חילופי מכתבים ביניהם.

בסוף ימיו כונה גאב"ד סאמבור, וכן האדמו"ר מסאמבור. שימש כנשיא כבוד של אגודת הרבנים בארצות הברית וקנדה.

נפטר בשנת תשמ"ט, ונקבר בבית הקברות בהר הזיתים. את הנהגת חסידות סאמבור ממשיך נכדו הרב אורי גלדצהיילר (בן חתנו יוסף גלדצהיילר), חתן רבי אברהם חיים ראטה משומרי אמונים והוא מכהן כאדמו"ר מסאמבור. הוא מחלק את זמנו בין מונסי לירושלים.

ספריו
-----

* אפרים אליעזר הכהן יאלעס, **"**שו"ת דברי אפרים אליעזר****, באתר היברובוקס, פילדלפיה, תשמ"ג
* **כתבי אחיעזר** - בירורי הלכות, צורף לספרו של אחיו - הרב ישעיה אשר יאללעס, שמן הראש, סטרי, תרצ"ג

מצאצאיו
-------

* שרה (נפטרה בשנת ה'תשמ"ב)
* אסתר (נהרגה בתאונה בשנת ה'תשל"ד)
* שיינדל שושנה אשת הרב יוסף גלדצהיילר (נפטרה בשנת ה'תשע"ה)

קישורים חיצוניים
----------------

* אשר זלקא ראנד (עורך), "הרב ר' אפרים אליעזר הכהן יאלעס שליט"א", **תולדות אנשי שם** ח"א, ניו יורק, תש"י, עמ' 62–63, באתר היברובוקס

הערות שוליים
------------

1. ↑  הרב הראשי ואב"ד דפה"ק פילאדעפיא רבתי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007521012605171
* LCCN: n89111327
* VIAF: 72981635
* WorldCat: lccn-n89111327

 |
**עבדול גאדי הבן** (באנגלית: **Abdul Gaddy Jr.**; נולד ב-26 בינואר 1992) הוא כדורסלן אמריקאי, המשחק בעמדת הרכז בפרומיתאס פטרס.

קריירה
------

לאחר קריירת התיכונים, גאדי דורג כרכז השני בטיבו במחזור הגיל שלו אחרי ג'ון וול על פי ESPN, ונבחר למשחק מקדונלד'ס אול-אמריקן של שנת 2009. בעונתו הראשונה במכללות, שימש גאדי בעיקר כגיבוי לאייזיאה תומאס. בעונתו השנייה במכללה, גאדי החל לפתוח בחמישייה והעמיד ממוצעים של 8.5 נקודות ו-3.8 אסיסטים בממוצע לפני שקרע את הרצועה בינואר 2011 וגמר את העונה. עונה לאחר מכן, גאדי שיפר את המספרים הללו ורשם ממוצעים של 8.1 נקודות ו-5.2 אסיסטים למשחק. גאדי הוביל את המכללה עד לטורניר אליפות המכללות. בעונתו האחרונה, העמיד גאדי ממוצעים של 11 נקודות ו-3 ריבאונדים למשחק.

בשנת 2013, לאחר שלא נבחר בדראפט ה-NBA, הצטרף גאדי לשארלוט הורנטס בליגת הקיץ של ה-NBA. ב-23 בספטמבר 2013 הוא חתם בשארלוט, אך ב-10 באוקטובר הוא שוחרר מהקבוצה. ב-1 בנובמבר 2013, נבחר גאדי על ידי איווה וולבס בסיבוב השני בדראפט ליגת הפיתוח של ה-NBA. ב-5 בנובמבר זכויות השחקן של גאדי הועברו לסנטה קרוז ווריורס, וב-6 בנובמבר למיין רד קלאוס. ב-46 משחקים בקבוצה, הוא רשם ממוצעים של 9.0 נקודות, 5.0 אסיסטים ו-3.2 ריבאונדים למשחק. ב-2 במרץ, רשם גאדי את הטריפל דאבל הרביעי בתולדות הקבוצה, כאשר רשם 23 נקודות, 11 אסיסטים ו-10 ריבאונדים מול אוסטין ספרס.

בשנת 2014, הצטרף גאדי לניו אורלינס פליקנס עבור ליגת הקיץ, שם העמיד ממוצעים של 5.2 נקודות ו-3.2 אסיסטים בחמישה משחקים. ב-30 ביולי 2014, חתם גאדי לעונה בוירטוס בולוניה. ב-33 משחקים בקבוצה, הוא העמיד ממוצעים של 7.3 נקודות, 3.0 ריבאונדים ו-3.7 אסיסטים למשחק. ב-26 במאי 2015, הוא האריך את חוזהו בקבוצה לשנתיים נוספות.

בשנת 2016, חתם גאדי בואף ריגה וזכה עימה באליפות. בשנת 2017, הוא חתם בס. אוליבר וירצבורג מהליגה הגרמנית. הוא העמיד ממוצעים של 8.1 נקודות, 4.6 אסיסטים ו-2.5 ריבאונדים. ב-23 בספטמבר 2018, גאדי חתם באוקלהומה סיטי ת'אנדר מליגת ה-NBA. לאחר ששיחק בארבעה משחקי קדם עונה, ב-12 באוקטובר שוחרר מהקבוצה. ב-23 באוקטובר 2018, חתם גאדי באוקלהומה סיטי בלו. ב-23 בינואר 2020, מסר גאדי 20 אסיסטים, קלע 12 נקודות והוריד 7 ריבאונדים בהפסד 140–144 לטקסס לג'נדס. בשל פציעה בגב התחתון, החמיץ גאדי שלושה משחקים בפברואר ובמרץ 2020. באוקלהומה העמיד גאדי ממוצעים של 12.4 נקודות, 9.0 אסיסטים ו-3.3 ריבאונדים למשחק.

ב-1 ביולי 2020, חתם גאדי בפריסטרי אתונה מהליגה היוונית. ב-16 בדצמבר 2020, גאדי שוחרר מהקבוצה.

ב-16 בדצמבר 2020, חתם גאדי בבני הרצליה מהליגה הישראלית.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר פיב"א
* פרופיל, באתר היורוליג

הערות שוליים
------------

1. ↑  יוציא אותה מהבוץ? הרצליה צירפה את עבדול גאדי, באתר ONE, ‏17 בדצמבר 2020
**גאורגי קוסטדינוב** (בבולגרית: **Георги Костадинов**; נולד ב-7 בספטמבר 1990) הוא כדורגלן בולגרי המשחק באפואל ניקוסיה ובנבחרת בולגריה.

קריירת מועדונים
---------------

קוסטדינוב התחיל את הקריירה שלו בנפטקס בורגס בה שיחק עונה אחת. בשנת 2009 חתם בצ'רנומורץ פורומי.

ב-16 בינואר 2012 קוסטדינוב חתם בלודוגורץ ראזגרד. ב-18 במרץ 2012 קוסטדינוב ערך את הופעת הבכורה שלו בלודוגורץ בניצחון 0–5 נגד סבטקיטסה טרגובישטה בו גם הבקיע את שער הבכורה שלו במועדון. בסיום העונה קוסטדינוב זכה עם לודוגורץ באליפות שהיו גם הגביעים הראשונים בקריירה שלו.

ב-19 באוגוסט 2013 קוסטדינוב חתם לשנתיים בברואה סטארה זגורה. בעונתו הראשונה בברואה שיחק רק 19 משחקים, אבל כבש 6 שערים. עונה לאחר מכן הפך לשחקן הרכב בקבוצה וסיים את העונה עם 30 משחקי ליגה אבל כבש רק שני שערים. ברואה סיימה עם העונה במקום השני, הישג שיא ב-28 שנים.

ב-3 ביולי 2015 חתם לשנתיים בלבסקי סופיה. ב-18 ביולי 2015 ערך את הופעת הבכורה שלו בלבסקי בתיקו 1-1 נגד בוטב פלובדיב.

ב-20 ביוני 2017 עזב לראשונה את בולגריה וחתם לשנתיים במכבי חיפה מליגת העל.

ב-30 ביולי 2017 ערך את הופעת הבכורה שלו במועדון בניצחון 1–4 על בני סכנין במסגרת שלב הבתים של גביע הטוטו.

את הופעתו הראשונה בליגת העל ערך ב-21 באוגוסט בהפסד 0–2 לבני יהודה, ואת שער הבכורה כבש בניצחון 2–4 על הפועל רעננה.

ב-1 ביולי 2018 נמכר קוסטדינוב לקבוצת ארסנל טולה, המשחקת בליגת העל הרוסית, תמורת 200 אלף יורו.

קריירה בינלאומית
----------------

ב-7 באוקטובר 2016 קוסטדינוב ערך את הופעת הבכורה שלו בנבחרת בולגריה בהפסד 1–4 לצרפת במסגרת מוקדמות מונדיאל 2018. ב-9 ביוני 2017 קוסטדינוב הבקיע את שער הבכורה שלו במדי הנבחרת בהפסד 1–2 לבלארוס.

בצמד המשחקים נגד שוודיה והולנד שנערכו בתחילת בספטמבר 2017 כחלק ממוקדמות מונדיאל 2018, קוסטדינוב הבקיע שני שערים בשני המשחקים בהתאמה.

במרץ 2021 הפך קוסטדינוב לקפטן נבחרת בולגריה, במסגרת מוקדמות מונדיאל 2022.

תארים
-----

לודוגורץ ראזגרד
* ליגת העל הבולגרית: 2011/2012, 2012/2013
* הגביע הבולגרי: 2011/2012
* הסופר קאפ הבולגרי: 2012

קישורים חיצוניים
----------------

ויקישיתוף מדיה וקבצים בנושא **גאורגי קוסטדינוב** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  מוטי פשכצקי, ‏יש רכש: גיאורגי קוסטדינוב חתם לשנתיים במכבי חיפה, באתר ערוץ הספורט, 20 ביוני 2017
2. ↑  מערכת אתר ערוץ הספורט, ‏רשמי: חיפה מכרה את קוסטדינוב לארסנל טולה, באתר ערוץ הספורט, 1 ביולי 2018
**ניר ריכליס** (נולד ב-21 ביוני 1963) הוא שחקן כדורסל עבר ישראלי. גובהו 2.04 מטר, שיחק בתפקיד פורוורד.

ביוגרפיה
--------

ריכליס גדל במחלקת הנוער של מכבי רמת גן. שיחק בקבוצה הבוגרת בין השנים 1980–1986. בעונת 1986/1987 הוא שיחק במכללת לונג איילנד. לאחר עונה חזר לרמת גן ושיחק בשורותיה שנתיים נוספות. לאחר מכן עבר להפועל תל אביב בה שיחק 3 עונות רצופות. ב-1992 חזר לרמת גן לתקופה של 3 עונות נוספות, ושיחק עונה אחת בהפועל צפת ובבני הרצליה עונה אחת, עד לשנת 1997. ב-16 עונות קלע 2227 נקודות בליגה הראשונה, מתוכן 1771 ברמת גן, והוא ניצב במקום השמיני בכל הזמנים בדירוג הקלעים בתולדות המועדון. לאחר שסיים לשחק בליגה הלאומית, הוא שיחק גם בליגות נמוכות, בין היתר בהפועל עפולה, בית"ר רמת גן מ.ס רמת אפעל, מכבי גני תקווה, ואליצור גבעתיים.
ריכליס הופיע 36 פעמים במדי הנבחרת בהן קלע 42 נקודות. הוא היה חלק מסגל הנבחרת לאליפות העולם ב-1986 שנערכה בספרד, בה הגיעה הנבחרת למקום השביעי, והשתתף במשחק אחד בלבד.   
 לאחר פרישתו ממשחק הוא משמש כיועץ נדל"ן. נשוי ואב לשניים, מתגורר בגבעתיים.

קישורים חיצוניים
----------------

* פרופיל, באתר פיב"א
* פרופיל שחקן באתר מנהלת ליגת העל

הערות שוליים
------------

1. ↑  קלעי כל הזמנים - מועדון הכדורסל עירוני רמת גן, באתר עירוני רמת גן
2. ↑  יום של העברות בכדורסל, באתר וואלה, 23 באוגוסט 2000
3. ↑  שגיא ניר, האגדה של רמת אפעל, באתר וואלה
4. ↑  ליגה א' - תמונת מצב , באתר ספסל, 12 בינואר 2007
5. ↑  אורי גורן, אוסישקין מאחורייך - גם באליצור גבעתיים מאמינים, באתר one, מרץ 2010

| **‏‏נבחרת ישראל‏ - אליפות העולם בכדורסל 1986 (מקום שביעי)** |
| --- |
| 1 לאסוף • 
2 דניאל • 
3 גורדון • 
4 ריכליס • 
5 רוזנברג • 
6 ברקוביץ' • 
7 ליפין • 
‏8‏ ‏שפע‏‏
 •‏
9 ג'מצ'י •
10 מרסר •
11 שטיינהאור •
12 יעקובי •
**מאמן:** שרף
 | ישראלישראל |
אדלסון בתחילת שנות ה-90אדלסון בתחילת שנות ה-90
**ישראל אדלסון** (**Israel Edelson**;‏ נולד ב-1951) הוא מלחין ומנצח ישראלי חסיד חב"ד. היה עוזרו האישי של ליאונרד ברנשטיין וניצח על תזמורות רבות. לימים חזר בתשובה ומאז הוא עוסק בעיקר במוזיקה חסידית.

קורות חיים
----------

### ילדות

אדלסון נולד בסנקט פטרבורג, ברית המועצות לשעבר, למשפחה יהודית. אביו, שמשון אדלסון, היה חזן בית הכנסת הגדול בסנקט פטרבורג (באותם ימים לנינגרד). בגיל 5 החל ללמוד כינור, ושנתיים לאחר מכן גם פסנתר. בגיל 15 עלה עם אימו לישראל והמשיך את לימודיו בבית הספר התיכון שליד האקדמיה למוסיקה ולמחול בירושלים, ולאחר מכן באקדמיה עצמה.

### קריירה

זמן קצר לאחר סיום לימודיו באקדמיה למוזיקה, יצא אדלסון להתמחות בניצוח ובהלחנה בזלצבורג, וינה, רומא, שטוטגרט ולונדון. כמה שנים לאחר מכן הוא התקבל לקורס למנצחים צעירים בטנגלווד שליד בוסטון, שם הוא פגש את המלחין והמנצח ליאונרד ברנשטיין. בין השניים נרקם קשר חם, ובהמשך זומן אדלסון להיות עוזרו של ברנשטיין בכמה פרויקטים של ניצוח ברחבי ארצות הברית. לאחר מכן הוא פצח בקריירת ניצוח עצמאית, ובין השאר ניצח (לא באופן קבוע) על תזמורת רשות השידור הבריטית, על הפילהרמונית הבלטית Baltic Philharmonic Orchestra בווינה, על התזמורת הסימפונית חיפה, על הסינפונייטה הישראלית באר שבע, על התזמורת הסימפונית ירושלים, על התזמורת הפילהרמונית הישראלית, על התזמורת הקאמרית של חיל החינוך והנוער ועוד. 

לקראת סוף שנות ה-30 לחייו החל אדלסון בתהליך חזרה בתשובה, והתקרב לחסידות חב"ד. הוא שב לארץ, התחתן ונולדו לו ארבעה ילדים. בתקופה זו עסק אדלסון יותר ויותר במוזיקה יהודית, בעיקר חסידית, ועבד עם אמנים שונים כמעבד וכמפיק. הוא גם הוציא מספר אלבומים. בין השאר לימד מוזיקה בישיבת כינור דוד, שם ניסה לשלב בין המוזיקה הקלאסית ליהודית. בשנת 2000 התגרש אדלסון, ושנה לאחר מכן נישא בשנית ועזב את ישראל. כיום הוא מתגורר בקהילת חב"ד בקראון הייטס שבניו יורק ומוסיף ללמד מוזיקה ולהוציא אלבומים.

דיסקוגרפיה
----------

* The songs of Rabbi Nachman of Breslov and his disciples
* Sounds of Glory with London Brass- (1995)
* Piano & Friends (1996)
* Meditations of the Heart - (1997)
* Master of Light (1998)
* Tikun Chatzot - (1999)
* Yearnings from Beyond - (2000)

* קול דודי (kol dodi) - שירים חסידיים בעיבוד לפסנתר (2008)

קישורים חיצוניים
----------------

* אתר האינטרנט הרשמי של ישראל אדלסון(באנגלית)

* ישראל אדלסון, במסד הנתונים הקולנועיים IMDb (באנגלית)

* ישראל אדלסון, דף שער בספרייה הלאומית
* ראיון מ-2007 באתר COL
* אדלסון מנצח על תזמורת בבית חב"ד בשנת 2012, youtube

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007296512305171
* ISNI: 0000 0000 6987 2393
* VIAF: 97405626
* WorldCat: viaf-97405626

 |
**ג'ורג' אלי בירנבאום** (באנגלית: **George Eli Birnbaum**; נולד בשנת 1970) הוא יועץ פוליטי יהודי-אמריקאי למפלגות ימין, שהיה מעורב בכמה מערכות בחירות בישראל.

ראשית חייו
----------

ג'ורג' בירנבאום נולד בלוס אנג'לס להורים יהודים. אביו היה ניצול שואה ממחנה אושוויץ. כאשר בירנבאום היה בן ארבע עברה משפחתו לאטלנטה, שם למד בבית הספר היסודי ובתיכון. לאחר מכן למד לתואר ראשון במדעי החלל במכון הטכנולוגי בפלורידה שם קיבל תואר ראשון במדעי החלל.

קריירה
------

בשנת 1992 הצטרף בירנבאום לצוות הקמפיין של חבר הקונגרס בוב מקווין ממדינת אוהיו. בשנים שלאחר מכן עבד גם בקמפיינים בקרוליינה הצפונית, וירג'יניה ופלורידה. במהלך 1996 שימש בירנבאום סגנו של אל ד'אמטו בוועדת הסנאטורים הרפובליקנית, ולאחר מכן ניהל את קמפיין הבחירות הכושל של צ'ארלי כריסט ב-1998 בפלורידה מול הסנאטור המכהן בוב גרהאם.

בשנת 1998 עבר לישראל כדי לעבוד כיועץ לראש הממשלה בנימין נתניהו ושימש כראש לשכתו במשך כשנה וחצי. ב-2003 נכנס בירנבאום לשותפות עם היועץ הפוליטי ארתור פינקלשטיין, וב-2008 סייע לניר ברקת בבחירות המוניצפיליות לראשות עיריית ירושלים.

בעשור השני של המאה ה-21 ייעץ בירנבאום לפוליטיקאים שונים באירופה, ביניהם פטר נצ'אס בצ'כיה, ויטלי קליצ'קו באוקראינה וויקטור אורבן בהונגריה. במקביל המשיך לייעץ לגורמים פוליטיים בישראל, במהלך הבחירות לכנסת השמונה עשרה לאביגדור ליברמן ומפלגת ישראל ביתנו ובמהלך הבחירות לכנסת העשרים וארבע לנפתלי בנט ומפלגת ימינה.

הערות שוליים
------------

1. ↑  Washington 'committed' to ensuring Israel secure, thestar.com, ‏2010-03-10 (באנגלית)
2. ↑  נמשך שלב ההוכחות בפרשת ישראל ביתנו; ג'ורג' בירנבאום: "פאינה אמרה לי - עמותת 'עזרא' תממן", באתר גלובס, ‏2018-10-24
3. ↑  האם לברקת ומרגלית מותר לממן לעצמם קמפיין? מתי ברקת יגיד לנו את האמת על "ירושלים המאוחדת"? – הבלוג של רביב דרוקר
4. ↑  Американський політтехнолог, активісти і дивний друг – хто допомагає Кличку, Притулі і Верещук, Українська правда (באוקראינית)
5. ↑  כך עזרו יועציו הפוליטיים של נתניהו ליצור את הקמפיין האנטישמי נגד סורוס, באתר Haaretz הארץ
6. ↑  ג'ורג' בירנבאום - האיש מאחורי הקמפיין של אביגדור ליברמן, באתר Haaretz הארץ
7. ↑  שקד מודאגת: "אנשים נלחצים מצעקות הגעוולד", באתר ערוץ 20, ‏2021-03-23
**אלייז'ה תומאס** (באנגלית: **Elijah Thomas**; נולד ב-10 באוקטובר 1996) הוא כדורסלן אמריקאי, המשחק בעמדת הפאוור פורוורד בבני הרצליה.

קריירת תיכונים ומכללות
----------------------

תומאס נולד באזור הדרומי שבדאלאס ואף למד עם ג'ורדן מיקי בבית הספר היסודי. כשדאיון סנדרס פתח את האקדמיה של פריים פרפ, תומאס ומיקי החליטו להצטרף. לפני עונתו השלישית, עבר תומאס לבית הספר התיכון לנקסטר שבלנקסטר. במשחק האחרון של העונה הסדירה, קלע תומאס 39 נקודות והוריד 20 ריבאונדים כשהתיכון שלו הביס את בית הספר התיכון מקארתור בתוצאה 66–87. בתום העונה זכה תומאס בתואר השחקן המצטיין. בשנתו האחרונה, הוא עזר לתיכון לזכות באליפות, כשהוא מעמיד ממוצעים של 26 נקודות ו-14 ריבאונדים למשחק. בדירוגים הוא נבחר לשחק 29 בטיבו על פי ESPN אשר מגיע למכללות, והוא בחר להגיע לאוניברסיטת טקסס A&M, אשר הייתה המכללה הראשונה שהציעה לו מלגה.

בשנתו הראשונה, העמיד תומאס ממוצעים של 3.8 נקודות ו-2.5 ריבאונדים למשחק, אך בעקבות יכולת טובה של שותפו למכללה, טיילר דייוויס, דקותיו ירדו. ב-6 בינואר 2016, עבר תומאס לאוניברסיטת קלמסון. בשנתו השנייה במכללות, העמיד ממוצעים של 7.5 נקודות ו-4.2 ריבאונדים בממוצע למשחק. ב-24 בנובמבר 2017 קלע תומאס שיאי קריירה במכללות של נקודות כשקלע 26 נקודות ושל ריבאונדים כשהוריד 16 ריבאונדים במהלך הניצחון 77–84 על אוניברסיטת דרום טקסס. בעונתו השלישית העמיד תומאס ממוצעים של 10.7 נקודות, 8.1 ריבאונדים ו-2.3 חסימות למשחק, יחד עם 56 אחוז מהשדה. בתום העונה נבחר תומאס לחמישיית ההגנה של הליגה. תומאס רשם 9 פעמים דאבל דאבל ועזר למכללתו להגיע לטורניר אליפות המכללות לראשונה מאז 1997. בשנתו האחרונה, העמיד תומאס ממוצעים של 13 נקודות, 7.8 ריבאונדים ו-2.2 חסימות למשחק. הוא נבחר בפעם השנייה ברציפות לחמישיית ההגנה של הליגה. תומאס היה השחקן השביעי במכללתו שבמהלך שהותו במכללה קלע 900 נקודות, הוריד 600 ריבאונדים ובנוסף חסם 150 פעמים.

קריירה מקצועית
--------------

בשנת 2019, לאחר שלא נבחר בדראפט ה-NBA, הצטרף תומאס לשארלוט הורנטס במסגרת ליגת הקיץ של ה-NBA אך הוא לא הצליח להשיג חוזה.

ב-18 ביולי 2019, חתם תומאס על חוזהו המקצועי הראשון כשחתם בוונג'ו DB פרומי מקוריאה הדרומית, אך יותר מאוחר הוא שוחרר ללא ששיחק משחק אחד בקבוצה. ב-12 בינואר 2020, חתם תומאס בלאריסה מליגת העל היוונית. בחמישה משחקים הוא העמיד ממוצעים של 6.4 נקודות ו-4.2 ריבאונדים למשחק.

ב-2 בינואר 2021, הוא חתם בקייב באסקט מהסופרליגה האוקראינית.

ב-22 בינואר 2021, הוא חתם בבני הרצליה מהליגה הישראלית.

קישורים חיצוניים
----------------

ויקישיתוף מדיה וקבצים בנושא **אלייז'ה תומאס** בוויקישיתוף

* פרופיל, באתר Sports-Reference
* פרופיל, באתר eurobasket

הערות שוליים
------------

1. ↑  אור שקדי, בני הרצליה: אלייז'ה תומאס סיכם את תנאיו, באתר וואלה!, ‏14 בינואר 2021
**בוז'עד** (בערבית מרוקאית: **بوجعد**, בברברית: **ⴱⵊⴰⵄⴷ**) היא עיר בחלק המרכזי של המישורים המערביים של מרוקו, למרגלות הרי האטלס, צפונית לעיר בני מלאל.

היסטוריה
--------

בוז'עד הוקמה בשנת 1008 להג'רה (1630) על ידי סידי מחמד שרקי. קברו וכן הזאווייה (בית מדרש) אשר הקים נמצאים עד היום בעיר ומהווים אתר עלייה לרגל.

בוז'עד צמחה בהיותה תחנת מסחר עם הברברים שוכני ההרים ממזרח.

בסוף המאה ה-19 מנתה העיירה 2000 תושבים.

ב-1913 הקימו הכובשים הצרפתים עמדה צבאית במקום.

בסקר שנערך ב-1970 החשיבו עצמם שליש מן התושבים כצאצאים של סידי מחמד שרקי.

לפי מפקד אוכלוסין מ-2008, התגוררו בעיר כ-50,000 תושבים.

יהדות בוז'עד
------------

בעיר נולדו הפוליטיקאים הישראלים שאול עמור (1940), יהודה לנקרי (1947), עמיר פרץ (1952) ואחותו פלורה שושן (1955). כמו כן שאול אלבז (1943) מנהל כפר הנוער מאיר שפיה. גם משפחתו של הרב ראובן אלבז הגיעה מהעיר. ראש הקהילה היהודית עד 1956 היה דוד פרץ, אביהם של עמיר ופלורה. באותה שנה עלו לישראל מרבית היהודים וביניהם משפחות פרץ ועמור.

בעיר בוז'עד נמצא קברו של הרב והמקובל יוסף גבאי (בבא חזן) הידוע בין היתר בזכות הספרים הרבים שחיבר (ביניהם בגדי שש, תפילה ליוסף) וגם בזכות הישיבה שהקים בעיר.

הערות שוליים
------------

1. ↑  "RABBI YOSSEF GABBAY (Cimetière de Boujad)". *solyanidjar.superforum.fr* (בצרפתית). נבדק ב-2018-02-02.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007542782905171
* LCCN: nr97007218
* VIAF: 138832089
* WorldCat (עם VIAF): 138832089

 |
העברת מוט במרוץ שליחים.
מרוץ שליחים תחרותי
**מרוץ שליחים** הוא מקצוע ספורט בענף האתלטיקה, בו משתתפים ארבעה רצים, המעבירים מקל מאחד לשני עד סוף המסלול.

אופי המרוץ
----------

במרוץ שליחים משתתפים ארבעה רצים, כשכל אחד מהם רץ רבע מהמסלול. הרץ מחזיק מקל, אותו עליו להעביר לרץ הבא בסיום הקטע אותו הוא צריך לעבור. העברת המקל נעשית בתחום מסוים בתוך המסלול. העברה מחוץ לתחום פוסלת את הקבוצה. במקרה שהמקל נופל מידי אחד הרצים הוא רשאי להרימו ולהמשיך במרוץ, אך הקבוצה מאבדת זמן רב.

בתחרויות בינלאומיות כל ארבעת הרצים הם מאותה המדינה.

היסטוריה
--------

מקורם של מרוצי השליחים בדרך העברת המסרים בין מדינות בעת העתיקה, שנעשתה על ידי שליח.

במשחקים האולימפיים שהתקיימו ביוון בעת העתיקה, מ-776 לפני הספירה עד 393 לספירה, לא נהגו להתחרות במרוץ השליחים, אולם מרוץ השליחים היווה חלק בלתי נפרד מההכנה למשחקים. המשחקים האולימפיים נערכו בחודש אוגוסט, ושלושה חודשים לפני עריכת המשחקים עברו שליחים-מודיעים בכל רחבי יוון ובישרו על האירוע, כדי שיבואו אנשים רבים לצפות ולהשתתף.

בתקופה המודרנית, מרוצי השליחים הוכרו כמקצוע ספורט פורמלי רק בתחילת המאה ה-20. מרוצי שליחים לגברים באולימפיאדת סטוקהולם (1912), ומרוצי שליחים לנשים באולימפיאדת אמסטרדם (1928).

סוגי המרוצים
------------

בתחרויות אתלטיקה מקובלים מספר מרוצי שליחים:

* למרחק של 400 מטר, כאשר על כל אצן לעבור 100 מטר (100×4).
	+ שיא העולם לגברים עומד על 36.84 שניות (נקבע על ידי נבחרת ג'מייקה, אולימפיאדת לונדון, 2012)
	+ שיא העולם לנשים עומד על 40.82 שניות (נקבע על ידי נבחרת ארצות הברית, אולימפיאדת לונדון, 2012)
* למרחק של 1,600 מטר, כאשר על כל אצן לעבור 400 מטר (400×4).
	+ שיא העולם לגברים עומד על 2:54.29 דקות (נקבע על ידי נבחרת ארצות הברית, שטוטגרט, גרמניה, 1993)
	+ שיא העולם לנשים עומד על 3:15.17 דקות (נקבע על ידי נבחרת ברית המועצות, סיאול, קוריאה הדרומית, 1988)
* החל מ-2019, נבחרת מעורבת (נשים וגברים) למרחק של 1,600 מטר, כאשר על כל אצן/אצנית לעבור 400 מטר (400×4).

**\*** שיא העולם לקבוצה מעורבת עומד על 3:08.80 דקות (נקבע על ידי נבחרת ארצות הברית, בודפשט, הונגריה, 2023)

מרוצי שליחים בישראל
-------------------

בישראל מתקיימים מספר מרוצי שליחים שנתיים:

* מרוץ הר לעמק למרחק של כ-200 ק"מ שמתקיים בגליל התחתון ועד עמק יזרעאל מאז שנת 2009
* מרוץ תנ"ך-תש"ח למרחק של כ-200 ק"מ שמתקיים במטה יהודה מאז שנת 2013

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מרוץ שליחים** |
| ויקישיתוף תמונות ומדיה בוויקישיתוף: **מרוץ שליחים** |

* סרטונים מרוץ שליחים היתולי של הפועל תל אביב, מרץ **1938**, באתר ארכיון הסרטים הישראלי בסינמטק ירושלים
* סרטונים מרוץ שליחים – מרוץ באר שבע – ג'וליס לחיילי צה"ל. יומני כרמל, אוקטובר **1949** (התחלה 2:37)
* סרטונים מרוץ השליחים בגליל, **1954**, באתר ארכיון הסרטים הישראלי בסינמטק ירושלים
* מרוץ שליחים, באתר אנציקלופדיה בריטניקה (באנגלית)

הערות שוליים
------------

1. ↑  אליפות העולם באתלטיקה: שיא עולם לנבחרת השליחים המעורבת של ארה"ב, באתר ynet, 19 באוגוסט 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529500705171
* GND: 4182800-8
* LCCN: sh85112507

 |